《夜宿故人李暹隐士家》
元代·李裕

路入尊贤里，因留处士家。春缸开玉液，石鼎沸云芽。

老去情逾好，诗成兴转赊。挑灯坐忘倦，不觉月西斜。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。